CELEX: 52008PC0211
Language: ro
Date: 2008-04-16
Title: Propunere de directivă a Parlamentului European şi a Consiliului de modificare a Directivei 2006/66/CE a Parlamentului European şi a Consiliului privind bateriile şi acumulatorii şi deşeurile de baterii şi acumulatori, în ceea ce priveşte articolul 6 alineatul (2) privind introducerea pe piaţă a bateriilor şi acumulatorilor

Anunţ juridic important

|

52008PC0211

Propunere de directivă a Parlamentului European şi a Consiliului de modificare a Directivei 2006/66/CE a Parlamentului European şi a Consiliului privind bateriile şi acumulatorii şi deşeurile de baterii şi acumulatori, în ceea ce priveşte articolul 6 alineatul (2) privind introducerea pe piaţă a bateriilor şi acumulatorilor  /* COM/2008/0211 final - COD 2008/0081 */  

	[pic] | COMISIA COMUNITĂŢILOR EUROPENE |Bruxelles, 16.4.2008COM(2008) 211 final2008/0081 (COD)Propunere deDIRECTIVĂ A PARLAMENTULUI EUROPEAN ȘI A CONSILIULUIde modificare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori, în ceea ce privește articolul 6 alineatul (2) privind introducerea pe piață a bateriilor și acumulatorilor(prezentată de Comisie)EXPUNERE DE MOTIVE1) Contextul propunerii-  Motivele și obiectivele propuneriiObiectivul prezentei propuneri este clarificarea articolului 6 alineatul (2) din Directiva 2006/66/CE.-  Contextul generalArticolul 6 alineatul (2) prevede că bateriile și acumulatorii care nu îndeplinesc cerințele Directivei 2006/66/CE nu trebuie să se introducă sau trebuie să se retragă de pe piață. Această dispoziție poate fi interpretată în sensul că bateriile care au fost introduse pe piață în mod legal înainte de 26 septembrie 2008, care continuă să se afle pe piață după această dată și nu îndeplinesc criteriile impuse de directivă, trebuie, de asemenea, retrase de pe piață.În cazul în care directiva se interpretează ca mai sus, ar însemna că un număr considerabil de baterii introduse legal pe piață ar deveni prematur deșeuri. Acest lucru ar fi contrar principiului reducerii la minim a deșeurilor. Aceasta ar putea însemna transformarea prematură a aparatelor electronice în deșeuri. De asemenea, retragerea acestor baterii de pe piață sau măsurile necesare pentru respectarea dispozițiilor directivei ar genera costuri administrative sporite atât pentru statele membre, cât și pentru industrie. Dacă articolul 6 alineatul (2) rămâne neschimbat, acest fapt ar presupune etichetarea bateriilor care se află în continuare pe piață și care nu sunt etichetate cu simbolul pubelei cu roți și cu simbolurile chimice sau retragerea lor de pe piață. Acest lucru ar presupune în egală măsură retragerea de pe piață a unor baterii portabile care conțin mai mult cadmiu decât nivelul permis conform dispozițiilor articolului 4 din Directiva 2006/66/CE și a aparatelor care nu respectă cerința legată de posibilitatea de îndepărtare a bateriilor, prevăzută la articolul 11 din directivă.Conținutul articolului 6 alineatul (2) a fost deja inclus în propunerea inițială a Comisiei[1] privind Directiva 2006/66/CE. Comisia nu a intenționat să retragă de pe piață, după 26 septembrie 2008, bateriile introduse legal pe piață înainte de această dată. Prin urmare, Comisia propune clarificarea acestei dispoziții, oferind astfel certitudine juridică pentru această chestiune. Scopul său este de a evita existența unor sisteme juridice divergente la nivelul statelor membre, care ar putea conduce la probleme legate de recunoașterea reciprocă și la perturbarea pieței interne. Având în vedere faptul că această clarificare ar trebui să aibă loc înainte de 20 septembrie 2008, se propune o „acțiune rapidă”, având drept scop reducerea costurilor administrative menționate mai sus.-  Dispoziții în vigoare în domeniul propuneriiPrezenta propunere are drept scop modificarea articolului 6 alineatul (2) din Directiva 2006/66/CE.-  Coerența cu alte politici și obiective ale UniuniiPrezenta propunere este inclusă ca acțiune rapidă în cadrul „Comunicării Comisiei privind acțiuni rapide pentru 2008 pentru reducerea costurilor administrative in Uniunea Europeană”.[2]Propunerea este conformă cu Comunicarea Comisiei intitulată „Taking the sustainable use of resources forward: A Thematic Strategy on the prevention and recycling of waste”[3] (Dezvoltarea unei utilizări durabile a resurselor: o strategie tematică privind prevenirea producerii de deșeuri și reciclarea acestora), printre obiectivele căreia se numără prevenirea producerii de deșeuri, în conformitate cu obiectivul unei eficiențe sporite a resurselor.2) Consultarea păr Ț ILOR INTERESATE Ș I EVALUAREA IMPACTULUI-  Consultarea părților interesateNu a avut loc o consultare oficială a părților interesate dat fiind gradul de urgență al propunerii, dar și din cauza faptului că propunerea are ca scop doar clarificarea unei dispoziții a Directivei 2006/66/CE.-  Obținerea și utilizarea opiniei experțilorNu a fost necesar să se recurgă la expertiză externă.-  Evaluarea impactuluiElaborarea unei evaluări complete a impactului pentru prezenta propunere nu a fost considerată proporțională, întrucât propunerea nu face decât să clarifice o dispoziție a Directivei 2006/66/CE, oferind astfel certitudine juridică în ceea ce privește respectiva măsură. De altfel, s-a realizat o evaluare a impactului în etapa de pregătire a Directivei 2006/66/CE privind bateriile.[4]Obligația de a retrage de pe piață, după 26 septembrie 2008, bateriile introduse legal pe piață înainte de această dată, pe motiv de nerespectare a dispozițiilor Directivei 2006/66/CE, ar avea un impact negativ asupra mediului din cauza surplusului de deșeuri generat, a noilor resurse de care este nevoie și a soluțiilor suplimentare de transport necesare. Reetichetarea și retragerea de pe piață a bateriilor au un efect economic negativ, din cauza costurilor administrative implicate.De exemplu, conform estimărilor, numai bateriile care nu respectă cerințele privind etichetarea și pentru care se impune retragerea de pe piață ar genera 123 000 de tone de deșeuri premature la nivelul UE. Estimările indică faptul că reetichetarea doar a unei categorii de baterii reîncărcabile la nivelul UE, și anume bateriile folosite pentru laptopuri, pentru unelte electrice fără fir și telefoane mobile, în scopul respectării cerințelor privind etichetarea prevăzute de Directiva 2006/66/CE, ar presupune costuri de 400 MEUR.[5]Măsura propusă nu diminuează obiectivul privind protecția mediului stabilit prin Directiva 2006/66/CE, ci doar clarifică intenția inițială.3) Elementele juridice ale propunerii-  Rezumatul acțiunii propusePrezenta propunere are drept scop clarificarea articolului 6 alineatul (2) din Directiva 2006/66/CE. Propunerea prevede în mod clar faptul că, începând cu 26 septembrie 2008, nu pot fi introduse pe piața baterii care nu respectă dispozițiile Directivei 2006/66/CE. Dacă există cazuri de introducere pe piață a unor astfel de baterii după data menționată, acestea trebuie retrase de pe piață. Propunerea prevede clar faptul că bateriile introduse legal pe piață înainte de 26 septembrie 2008, care există pe piață și după această dată, dar nu sunt conforme cu cerințele Directivei 2006/66/CE, nu trebuie să fie retrase de pe piață sau reetichetate după data menționată. Prin clarificarea acestei dispoziții, propunerea oferă certitudine juridică cu privire la această chestiune.-  Temei juridicPropunerea se bazează pe articolul 95 din Tratatul CE, întrucât articolul 6 din Directiva 2006/66/CE se bazează pe acest articol.-  Principiul subsidiaritățiiPrincipiul subsidiarității se aplică având în vedere că propunerea nu este de competența exclusivă a Comunității. Obiectivul acțiunii propuse nu poate fi atins într-o măsură suficientă de statele membre, întrucât sunt necesare eforturi armonizate pentru asigurarea unei funcționări fără probleme a pieței interne.-  Principiul proporționalitățiiAcțiunea propusă nu depășește ceea ce este necesar, întrucât se limitează la articolul 6 alineatul (2) din Directiva 2006/66/CE. Prin urmare, se respectă principiul proporționalității.-  Alegerea instrumentelorAvând în vedere faptul că propunerea vizează modificarea unui articol dintr-o directivă, instrumentul ales este tot o directivă.4) Implica Ț II BUGETAREPropunerea nu are implicații asupra bugetului comunitar.5) Informa Ț II SUPLIMENTARE-  SimplificarePrezenta propunere clarifică și simplifică procedurile administrative, atât pentru autoritățile publice, cât și pentru industrie. Propunerea reduce costurile administrative aferente reetichetării cu simbolul pubelei cu roți și cu simbolurile chimice a bateriilor introduse legal pe piață înainte de 26 septembrie 2008, care se mai află pe piață după această dată. Pentru autoritățile publice, propunerea simplifică măsurile necesare pentru asigurarea respectării dispozițiilor directivei privind bateriile.-  Spațiul Economic EuropeanPropunerea vizează un subiect care prezintă interes pentru SEE și, prin urmare, ar trebui extinsă la Spațiul Economic European.2008/0081 (COD)Propunere deDIRECTIVĂ A PARLAMENTULUI EUROPEAN ȘI A CONSILIULUIde modificare a Directivei 2006/66/CE a Parlamentului European și a Consiliului privind bateriile și acumulatorii și deșeurile de baterii și acumulatori, în ceea ce privește articolul 6 alineatul (2) privind introducerea pe piață a bateriilor și acumulatorilor(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95 alineatul (1),având în vedere propunerea Comisiei[6],având în vedere avizul Comitetului Economic și Social European,[7]având în vedere avizul Comitetului Regiunilor[8],hotărând în conformitate cu procedura prevăzută la articolul 251 din tratat[9]întrucât:(1) Este necesară clarificarea articolului 6 alineatul (2) din Directiva 2006/66/CE a Parlamentului European și a Consiliului[10], pentru a permite păstrarea pe piața comunitară, după data de 26 septembrie 2008, a bateriilor și acumulatorilor introduși legal pe piață, în interiorul Comunității, înainte de data menționată, și care nu respectă dispozițiile Directivei 2006/66/CE. Această clarificare ar oferi certitudine juridică cu privire la bateriile introduse pe piață în statele membre ale Uniunii Europene și ar asigura funcționarea fără probleme a pieței interne. Această clarificare este conformă cu principiul reducerii la minim a deșeurilor și ar avea ca efect diminuarea costurilor administrative.(2) Prin urmare, se impune ca Directiva 2006/66/CE să fie modificată în consecință,ADOPTĂ PREZENTA DIRECTIVĂ:Articolul 1Modificarea Directivei 2006/66/CEArticolul 6 alineatul (2) din Directiva 2006/66/CE se înlocuiește cu următorul text:"2. Statele membre iau măsurile necesare pentru a se asigura că bateriile sau acumulatorii care nu îndeplinesc cerințele prezentei directive nu sunt introduse pe piață după data de 26 septembrie 2008.În cazul în care se introduc pe piață, după această dată, baterii și acumulatori care nu îndeplinesc cerințele prezentei directive, acestea se retrag de pe piață.”Articolul 2 Transpunere1. Statele membre pun în aplicare actele cu putere de lege și actele administrative necesare pentru a se conforma prezentei directive până la 26 septembrie 2008. Statele membre comunică de îndată Comisiei textul dispozițiilor respective și un tabel de corespondență între aceste dispoziții și prezenta directivă.Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.2. Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Intrarea în vigoarePrezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4DestinatariPrezenta directivă se adresează statelor membre.Adoptată la Bruxelles,Pentru Parlamentul European Pentru ConsiliuPreședintele Președintele [1] COM(2003) 723 final[2] COM(2008)141[3] COM(2005) 666 final[4] COM(2003) 723 final[5] Date: Document din 7 martie 2008 care prezintă poziția reprezentanților industriei (Recharge, Eicta, EPBA, EPTA AeA) cu privire la respectarea dispozițiilor Directivei 2006/66/CE.[6] JO C , , p.[7] JO C , , p.[8] JO C , , p.[9] JO C , , p.[10] JO L 266, 26.9.2006, p. 1. Directivă modificată prin Directiva 2008/12/CE (JO L 76, 19.3.2008, p. 39).